hvordan foregår parterapi?
det er meget individuelt, hvordan et forløb helt specifikt udmønter sig.
helt konkret møder i op hos mig på amager eller på stevns i hyggelige lokaler, hvor jeg naturligvis overholder alle retningslinjer i forhold til covid-19.

jeg tilbyder ikke online parterapi, da meget af vores kommunikation går tabt i et virtuelt møde med tre deltagere.
i behøver ikke forberede jer inden den første samtale, og vi tager typisk afsæt i de tanker og bekymringer, der fylder hos jer lige nu.

jeg arbejder ud fra gestaltterapi, som ser mennesket som et holistisk, meningssøgende væsen, og vi ser på både tanker, adfærd og handlemønstre.

der er intet rigtigt og forkert i forhold til, hvordan samtalerne skal forløbe. formålet er at skabe klarhed over, hvordan i sammen skaber jeres situation. og hvordan i bedst kommer derhen, afhænger i høj grad af, hvordan i bedst mærker, opdager og reflekterer.

[læs mere om hvad gestaltterapi er - tryk her](https://www.udviklingsterapi.dk/hvad-er-gestaltterapi/)